
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 523 

22 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων του Υφυπουργού Εξωτε¬ 


ρικών Παναγιώτη Σκανδαλάκη. 1 

Καθορισμός αρμοδιοτήτων του Υφυπουργού Εξωτε¬ 
ρικών Γιάννη Βαληνάκη. 2 

Καθιέρωση υπερωριακής εργασίας κατά τις απογευ¬ 
ματινές και νυχτερινές ώρες εργάσιμων ημερών 
καθώς και για τις Κυριακές και εξαιρέσιμες ημέρες 

του Α' εξαμήνου τους έτους 2004. 3 

Περαίωση της διαδικασίας κτηματογράφησης στο Δη¬ 
μοτικό Διαμέρισμα Ξηροπηγάδου (πρώην Κοινότη¬ 
τα Ξηροπηγάδου) του Δήμου Βόρειας Κυνουρίας 

του Νομού Αρκαδίας. 4 

Καταχώριση πρώτων εγγραφών στο κτηματολογικό 
βιβλίο και έναρξη ισχύος του Κτηματολογίου στο 
Δημοτικό Διαμέρισμα Ξηροπηγάδου (πρώην Κοινό¬ 
τητα Ξηροπηγάδου) του Δήμου Βόρειας Κυνου¬ 
ρίας του Νομού Αρκαδίας. 5 


ΑΠΟΦΑΣΕΙ Σ 

Αριθ. Π23ΥΦΥΠ-6671/ΑΣ 3119 (1) 

Καθορισμός αρμοδιοτήτων του Υφυπουργού Εξωτερι¬ 
κών Παναγιώτη Σκανδαλάκη 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 του 
Συντάγματος. 

2. Τις διατάξεις της παραγράφου 5 του άρθρου 16 του 
Ν. 1558/1985 «Κυβέρνηση και κυβερνητικά όργανα» (Α' 
137/1985). 

3. Τις διατάξεις του Οργανισμού του Υπουργείου Εξωτε¬ 
ρικών, ο οποίος κυρώθηκε με τη διάταξη του άρθρου πρώτου 
του Ν. 2594/1998 «Κύρωση ως Κώδικα του σχεδίου Νόμου 
“Οργανισμός του Υπουργείου Εξωτερικών” (Α'62/1998)». 

4. Τις διατάξεις του Π.Δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177/1998). 


5. Τις διατάξειςτου Π.Δ. 120/2004 «Διορισμόςτου Κων¬ 
σταντίνου Καραμανλή του Αλεξάνδρου, Αρχηγού του 
Κόμματος της «Νέας Δημοκρατίας» (Ν.Δ.), ως Πρωθυ¬ 
πουργού» (Α' 84/2004). 

6. Τις διατάξεις του Π.Δ. 121/2004 «Διορισμός Υπουρ¬ 
γών και Υφυπουργών» (Α' 84/2004). 

7. Τη διάταξη του εδαφίου α' της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά όρ¬ 
γανα» (Α' 137/1985), όπως προστέθηκε με τη διάταξη του άρ¬ 
θρου 27του Ν. 2081/1992 «Ρύθμιση των Επιμελητηρίων» (Α' 
154/1992) και αντικαταστάθηκε με τη διάταξη της περίπτω¬ 
σης α' της παραγράφου 2 του άρθρου 1 του Ν. 2469/1997 
«Περιορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α' 38/1997). 

8. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Στην αρμοδιότητα του Υφυπουργού Εξωτερικών Πα¬ 
ναγιώτη Σκανδαλάκη ανήκουν: 

α) Τα θέματα, που αφορούν στη διαμόρφωση της εν γέ- 
νει κυβερνητικής πολιτικής για τους Απόδημους και τους 
παλιννοστούντες με σκοπό: 

αα) Τη μέριμνα για τη σύσφιγξη των δεσμών με τους 
απόδημους Έλληνες, καθώς και τη στήριξη και τη διαφύ¬ 
λαξη της εθνικής τους συνείδησης. 

ββ) Τη διατήρηση της ελληνικής γλώσσας και πολιτιστι¬ 
κής ταυτότητας του απόδημου ελληνισμού. 

γγ) Την ομαλή επανένταξη των παλιννοστούντων ομο¬ 
γενών. 

β) Η εποπτείατης Γενικής Γραμματείας Αποδήμου Ελ¬ 
ληνισμού, η οποία αποτελείτο όργανο εφαρμογής της πο¬ 
λιτικής για την επίτευξη των ως άνω στόχων. 

γ) Τα θέματα αρμοδιότητας της Α5 Διεύθυνσης Ρωσίας, 
Λευκορωσίας, Χωρών Καυκάσου και λοιπών Χωρών Ευ- 
ξείνου Πόντου. 

δ) Τα θέματα αρμοδιότητας της Α10 Διεύθυνσης Ασίας 
και Ωκεανίας. 

ε) Τα θέματα αρμοδιότητας της Δ4 Διεύθυνσης Ανθρω¬ 
πίνων Δικαιωμάτων, Μειονοτήτων, Προσφύγων και Μετα¬ 
ναστών. 

στ) Τα θέματα αρμοδιότητας της Ε1 Διεύθυνσης Μορ¬ 
φωτικών και Πολιτιστικών Υποθέσεων. 

ζ) Τα θέματα αρμοδιότητας της Ε2 Διεύθυνσης Θρη¬ 
σκευτικών και Εκκλησιαστικών Υποθέσεων. 

η) Τα θέματα αρμοδιότητας της Ε4 Διεύθυνσης Ολυ- 
μπιάδος και Διεθνών Αθλητικών Σχέσεων. 

θ) Η εποπτεία επί του Ινστιτούτου Βυζαντινών και Μετα¬ 
βυζαντινών Σπουδών Βενετίας, επί του Εθνικού Ιδρύμα¬ 
τος Υποδοχής και Αποκατάστασης Αποδήμων και Παλιν- 
νοστούντων Ομογενών Ελλήνων (Ε.Ι.Υ.Α.Π.Ο.Ε.) καθώς 
και επί της Επιτροπής Εκκαθάρισής του. 

ι) Η Μεταφραστική Υπηρεσία. 

ια) Η εκτέλεση ειδικών αποστολών, που του ανατίθενται 
από τον Υπουργό Εξωτερικών ενεργούντα στο πλαίσιο 
των αρμοδιοτήτων του. 

2.0 Υφυπουργός είναι αρμόδιος για την υπογραφή των 
αποφάσεων υπηρεσιακής μετακίνησης του προσωπικού 
του Γραφείου του. 

3. Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές αρμοδιότητες, η νομο¬ 
θετική πρωτοβουλία, μετά από συνεννόηση με τον 
Υπουργό Εξωτερικών, η πρόταση έκδοσης ατομικών και 
κανονιστικών διαταγμάτων, η έκδοση αποφάσεων ατομι¬ 
κού και κανονιστικού χαρακτήρα καθώς και η συνυπο- 
γραφή ατομικών ή κανονιστικών διαταγμάτων ή αποφά¬ 
σεων με άλλους Υπουργούς ή Υφυπουργούς, εφόσον 
πρόκειται για θέματα που υπάγονται στον τομέα των καθ' 
ύλην αρμοδιοτήτων του. 

4. Από τις παραπάνω αρμοδιότητες του Υφυπουργού οι 
αναφερόμενες στις παραγράφους 1 γ' (Α5 Διεύθυνση Ρω¬ 
σίας, Λευκορωσίας, Χωρών Καυκάσου και λοιπών Χωρών 
Ευξείνου Πόντου), Ιε' (Δ4 Διεύθυνση Ανθρωπίνων Δικαι¬ 
ωμάτων, Μειονοτήτων, Προσφύγων και Μεταναστών), 
Ιστ' (Ε1 Διεύθυνση Μορφωτικών και Πολιτιστικών Υποθέ¬ 
σεων), Ιη' (Ε4 Διεύθυνση Ολυμπιάδος και Διεθνών Αθλη¬ 
τικών Σχέσεων) καθώς και η υπογραφή κανονιστικών δια¬ 
ταγμάτων και κανονιστικών αποφάσεων θα ασκούνται πα¬ 
ράλληλα και από τον Υπουργό Εξωτερικών. 

5. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΠΕΤΡΟΣ ΜΟΛΥΒΙΑΤΗΣ 
-♦- 

Αριθ. Π23ΥΦΥΠ-6974/ΑΣ 3242 (2) 

Καθορισμός αρμοδιοτήτων του Υφυπουργού Εξωτερι¬ 
κών Γιάννη Βαληνάκη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 83 του 
Συντάγματος. 

2. Τις διατάξεις της παραγράφου 5 του άρθρου 16 και 
της παρ. 3 του άρθρου 20 του Ν. 1558/1985 «Κυβέρνηση 
και Κυβερνητικά Όργανα» (Α' 137/1985). 

3. Τις διατάξεις του Οργανισμού του Υπουργείου Εξω¬ 
τερικών, ο οποίος κυρώθηκε με τη διάταξη του άρθρου 
πρώτου του Ν. 2594/1998 «Κύρωση ως Κώδικατου σχεδί¬ 
ου νόμου «Οργανισμός του Υπουργείου Εξωτερικών» (Α' 
62/1998). 


4. Τις διατάξεις της παραγράφου 1 του άρθρου 6 του Ν. 
1104/1980 «Περί εκπροσωπήσεως της Ελλάδος στις Ευρω¬ 
παϊκές Κοινότητες, ιδρύσεως διπλωματικών και προξενικών 
Αρχών και ρυθμίσεις άλλων συναφών θεμάτων» (Α' 
298/1980), όπως αντικαταστάθηκε με τη διάταξη του άρ¬ 
θρου 1 του άρθρου 87 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α' 101 /1990). 

5. Τις διατάξεις του Ν. 2077/1992 «κύρωση της συνθή¬ 
κης για την Ευρωπαϊκή Ένωση και των σχετικών πρωτο¬ 
κόλλων και δηλώσεων που περιλαμβάνονται στην τελική 
πράξη» (Α'136/1992). 

6. Τις διατάξεις του Π.Δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177/1998). 

7. Τις διατάξεις του Π.Δ. 120/2004 «Διορισμός του Κων¬ 
σταντίνου Καραμανλή του Αλεξάνδρου, Αρχηγού του 
Κόμματος της «Νέας Δημοκρατίας» (Ν.Δ.), ως Πρωθυ¬ 
πουργού» (Α'84/2004). 

8. Τις διατάξεις του Π.Δ. 121/2004 «Διορισμός Υπουρ¬ 
γών και Υφυπουργών» (Α' 84/2004). 

9. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (Α' 154/1992) και αντικαταστάθηκε με τη διάταξη 
της περίπτωσης α' της παραγράφου 2 του άρθρου 1 του 
Ν.2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (Α'38/1997). 

10. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

1. Στην αρμοδιότητα του Υφυπουργού Εξωτερικών 
Γ ιάννη Βαληνάκη ανήκουν: 

α. Τα θέματα αρμοδιότητος της Α1 Διεύθυνσης Ευρω¬ 
παϊκών Χωρών. 

β. Τα θέματα αρμοδιότητας της Α11 Διεύθυνσης Κοινής 
Εξωτερικής Πολιτικής και Πολιτικής Ασφάλειας (ΚΕΠΠΑ) 
και Πολιτικής Συνεργασίας της Ευρωπαϊκής Ένωσης. 

γ. Τα θέματα της Γ' Γ ενικής Διεύθυνσης Υποθέσεων Ευ¬ 
ρωπαϊκής Ένωσης και των Διευθύνσεων που περιλαμβά¬ 
νονται σ' αυτήν (Γ 1, Γ2, Γ3, Γ4, Γ ραφείο Ευρωπαϊκού Κοι¬ 
νοβουλίου). 

δ. Τα θέματα αρμοδιότητας της Δ3 Διεύθυνσης Οργανι¬ 
σμού για την Ασφάλεια και τη Συνεργασία στην Ευρώπη 
(ΟΑΣΕ) και Συμβουλίου της Ευρώπης. 

ε. Τα θέματα αρμοδιότητας της Δ5 Διεύθυνσης Προ¬ 
στασίας Περιβάλλοντος. 

στ. Τα θέματα αρμοδιότητας της Ε3 Διεύθυνσης Διοι¬ 
κητικών και Δικαστικών Υποθέσεων. 

ζ. Τα θέματα αρμοδιότητας του Τμήματος II (Τμήμα Ευ¬ 
ρωπαϊκού Κοινοτικού Δικαίου) της Ειδικής Νομικής Υπη¬ 
ρεσίας. 

η. Τα θέματα αρμοδιότητος του Κέντρου Ανάλυσης και 
Σχεδιασμού (Κ.Α.Σ.). 

θ. Το Επιστημονικό Συμβούλιο του Υπουργείου Εξωτε¬ 
ρικών. 

ι. Η εποπτεία επί του Ελληνικού Κέντρου Ευρωπαϊκών 
Μελετών (ΕΚΕΜ) και του Διεθνούς Κέντρου Μελετών Ευ¬ 
ξείνου Πόντου (ΔΙΚΕΜΕΠ). 

ια. Τα θέματα των εθνικών και λοιπών στην αλλοδαπή 
υπέρ του Δημοσίου ή κοινωφελών σκοπών κληροδοτημά¬ 
των, δωρεών και εισφορών. 

ιβ. Η εκτέλεση ειδικών αποστολών που του ανατίθενται 
από τον Υπουργό Εξωτερικών ενεργούντα στο πλαίσιο 
των αρμοδιοτήτων του. 

2. Ο Υφυπουργός Εξωτερικών είναι αρμόδιος για τα 
ακόλουθα θέματα κατάστασης προσωπικού: 

α. Υπογραφής των αποφάσεων υπηρεσιακής μετακίνη¬ 
σης του προσωπικού του Γραφείου του, της Γ' Γενικής Δι¬ 
εύθυνσης Υποθέσεων Ευρωπαϊκής Ένωσης, καθώς και 
του προσωπικού της Μόνιμης Αντιπροσωπείας της Ελλά¬ 
δος στην Ευρωπαϊκή Ένωση. 

β. Συνυπογραφής με τους κατά περίπτωση αρμόδιους 
Υπουργούς, των αποφάσεων τοποθέτησης προσωπικού 
άλλων Υπουργείων και του ευρύτερου δημόσιου τομέα 
στη Μόνιμη Αντιπροσωπεία στην Ευρωπαϊκή Ένωση, οι 
οποίες εκδίδονται με μέριμνα της ΣΤ1 Δ/νσης Προσωπι¬ 
κού και Διοικητικής Οργάνωσης. 

3. Στις παραπάνω αρμοδιότητες του Υφυπουργού περι¬ 
λαμβάνονται οι κοινοβουλευτικές αρμοδιότητες, η νομο¬ 
θετική πρωτοβουλία μετά από συνεννόηση με το Υπουρ¬ 
γό Εξωτερικών, η πρόταση για την έκδοση και η υπογρα¬ 
φή ατομικών και κανονιστικών διαταγμάτων, η έκδοση 
αποφάσεων ατομικού και κανονιστικού χαρακτήρα, κα¬ 
θώς και η συνυπογραφή ατομικών ή κανονιστικών διαταγ¬ 
μάτων ή αποφάσεων με άλλους Υπουργούς ή Υφυπουρ¬ 
γούς εφ’ όσον πρόκειται για θέματα που υπάγονται στον 
τομέα των καθ’ ύλην αρμοδιοτήτων του. 

4. Από τις παραπάνω αρμοδιότητες του Υφυπουργού 
Εξωτερικών, οι αναφερόμενες στις παραγράφους 1 α (Α1 
Διεύθυνση Ευρωπαϊκών Χωρών), 1β (Α11 Δ/νση ΚΕΠΠΑ 
και Πολιτικής Συνεργασίας της ΕΕ) και 1δ (Δ3 Δ/νση 
ΟΑΣΕ και Συμβουλίου της Ευρώπης) καθώς και η υπο¬ 
γραφή κανονιστικών διαταγμάτων και κανονιστικών απο¬ 
φάσεων θα ασκούνται παράλληλα και από τον Υπουργό 
Εξωτερικών. 

5. Ο Υφυπουργός αναπληρώνει τον Υπουργό Εξωτερι¬ 
κών στην άσκηση των καθηκόντωντου, σε περίπτωση που 
ο τελευταίος απουσιάζει ή κωλύεται. 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΠΕΤΡΟΣ ΜΟΛΥΒΙΑΤΗΣ 
-♦- 

Αριθ. 2959 (3) 

Καθιέρωση υπερωριακής εργασίας κατά τις απογευματι¬ 
νές και νυχτερινές ώρες εργάσιμων ημερών καθώς και 
για τις Κυριακές και εξαιρέσιμες ημέρες του Α' εξαμή¬ 
νου τους έτους 2004. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Π.Δ. 30/96 «Κώδικας Νομ/κής 
Αυτ/σης». 

2. Τις διατάξεις του άριθ. 15 παρ. 18 εδάφ. 2 του 
Ν. 2503/93 για την Διοίκηση,Οργάνωση, Στελέχωση Περι¬ 
φέρειας, ρύθμιση θεμάτων για την τοπική Αυτ/ση και άλ¬ 
λες διατάξεις. 


3. Τις διατάξεις του αριθ. 25 παραγ. 7 του Ν. 2738/99 
ΦΕΚ 180Α για τις Συλλογικές διαπραγματεύσεις στη Δη¬ 
μόσια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις. 

4. Το 237441/4.3.2004 έγγραφο του Υπ. γεωργίας για 
«Υπερωρίες Α' εξαμήνου έτους 2004 για τους υπαλλή¬ 
λους του Υπ. Γεωργίας που υπηρετούν στις Νομ/κές 
Αυτ/σεις. 

5. Τις υπηρεσιακές ανάγκες των υπαλλήλων της 
Δ/νσης Γεωργίας, που ασχολούνται με τον ποιοτικό έλεγ¬ 
χο των νωπών και επεξεργασμένων γεωργικών προϊό¬ 
ντων καθώς και με τον ποιοτικό και ποσοτικό έλεγχο των 
προς μεταποίηση και αποσυρόμενων γεωργ. προϊόντων, 
πέρα του κανονικού ωραρίου με εργασία κατά τις απο¬ 
γευματινές και νυχτερινές ώρες εργάσιμων ημερών κα¬ 
θώς και για εργασία κατά τις Κυριακές και τις εξαιρέσι¬ 
μες ημέρες. 

6. Το άρθρο 16 του Ν. 3205/2003 (ΦΕΚ 297 Α) για Μι- 

σθολογικές ρυθμίσεις λειτουργών και υπαλλήλων του Δη¬ 
μοσίου, ΝΠΔΔ και ΟΤΑ.και άλλες συναφείς διατά¬ 

ξεις, αποφασίζουμε: 

Εγκρίνουμε την καθιέρωση υπερωριακής εργασίας κα¬ 
τά τις απογευματινές και νυχτερινές ώρες εργάσιμων 
ημερών καθώς και κατά τις Κυριακές και εξαιρέσιμες 
ημέρες κατά το Α' εξάμηνο του έτους 2004, όπως παρα¬ 
κάτω: 

Α' Ποιοτικός έλεγχος νωπών γεωργικών προϊόντων 

Αριθμός υπαλλήλων: 7 

Αριθμός ωρών απογευματινής εργασίας: μέχρι 60 το 
μήνα. 

Αριθμός ωρών Κυριακών νυχτερινής και εξαιρέσιμων 
ημερών: μέχρι 16 το μήνα 

Β' Ποιοτικός έλεγχος μεταποιημένων γεωργικών προϊό¬ 
ντων 

-Αριθμός υπαλλήλων: 3 

-Αριθμός ωρών απογευματινής εργασίας: μέχρι 60 το 
μήνα 

Αριθμός ωρών Κυριακών νυχτερινής και εξαιρέσιμων 
ημερών: μέχρι 16 το μήνα 

Γ Ποιοτικός και ποσοτικός έλεγχος των προς μετ/ση γε- 
ωργ. προϊόντων 

-Αριθμός υπαλλήλων: 20 

-Αριθμός ωρών απογευματινής εργασίας: μέχρι 60 το 
μήνα 

-Αριθμός ωρών Κυριακών νυχτερινής και εξαιρέσιμων 
ημερών: μέχρι 16 το μήνα 

Σύνολο ωρών απογευματινής εργασίας: 3.370 

Σύνολο ωρών Κυριακών νυχτερινής και εξαιρέσιμων 
ημερών: 930 

Το ύψος της δαπάνης για την κάλυψη της υπερωριακής 
αμοιβής των παραπάνω ωρών δεν μπορεί να ξεπεράσειτο 
ποσό των είκοσι δύο χιλιάδων τετρακοσίων τριάντα 
(22.430) Ευρώ και βαρύνει τον προϋπολογισμό του 
Κ.Τ.Γ.Κ. και Δασών έτους 2004. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 17 Μαρτίου 2004 

Ο Νομάρχης 
ΛΑΜΠΡΟΣ ΡΙΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 220 (4) 

Περαίωση της διαδικασίας κτηματογράφησης στο Δημο¬ 
τικό Διαμέρισμα Ξηροπηγάδου (πρώην Κοινότητα Ξη- 
ροπηγάδου) του Δήμου Βόρειας Κυνουρίας του Νο¬ 
μού Αρκαδίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ 
ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 11, 12 και 13α παρ. 3 και 4 
του Νόμου 2308/1995 «Κτηματογράφηση για τη δημιουρ¬ 
γία Εθνικού Κτηματολογίου. Διαδικασία έως τις πρώτες 
εγγραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α719.3.2003). 

2. Τις διατάξεις του άρθρου 3 του Νόμου 3127/2003 
«Τροποποίηση και συμπλήρωση των Νόμων 2308/1995 
και 2664/198 για την κτηματογράφηση και το Εθνικό Κτη¬ 
ματολόγιο και άλλες διατάξεις (ΦΕΚ 67/Α719.3.2003). 

3. Την 100116/7687/27.12.1995 απόφαση του Υπουρ¬ 
γού ΠΕ.ΧΩ.Δ.Ε. με την οποία κηρύχθηκε υπό κτηματο- 
γράφηση η Κοινότητα Ξηροπηγάδου του Νομού Αρκα¬ 
δίας (ΦΕΚ 1099/Β729.12.1995). 

4. Την 63/17.3.2004 εισήγηση - πρόταση της Προέδρου 
της«ΚΤΗΜΑΤΟΛΟΓΙΟΑ.Ε.»προςτοΔ.Σ.του Ο.Κ.Χ.Ε., με 
την οποία προτείνει, ύστερα από εκχώρηση σε αυτήν 
σχετικής αρμοδιότητας σύμφωνα με το 143/25.9.2003 
πρακτικό Δ.Σ. της «ΚΤΗΜΑΤΟΛΟΓΙΟ Α.Ε.», την έκδοση 
διαπιστωτικής πράξης περαίωσης της κτηματογράφη- 
σης. 

5. Το γεγονός ότι από την απόφαση αυτή δενπροκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Σήμερα, 17 Μαρτίου 2004, ημέρα Τετάρτη διαπιστώνε¬ 
ται η περαίωση της διαδικασίας κτηματογράφησης για 
τα ακίνητα της περιοχής που βρίσκονται εντός των διοι¬ 
κητικών ορίων του Δημοτικού Διαμερίσματος Ξηροπηγά¬ 
δου (πρώην Κοινότητα Ξηροπηγάδου) του Δήμου Βόρει¬ 
ας Κυνουρίας του Νομού Αρκαδίας, τα οποία υπάγονται 
στην τοπική αρμοδιότητα του Υποθηκοφυλακείου 
Άστρους. 

Άρθρο 2 

Το περιεχόμενο των αναμορφωμένων κτηματολογικών 
πινάκων και διαγραμμάτων της Β' ανάρτησης με αριθμό 
ειδικού πρωτοκόλλου παραλαβής κτηματολογικών στοι¬ 
χείων 37/16.3.2004 θα αποτελέσει το περιεχόμενο των 
πρώτων εγγραφών που θα καταχωρισθούν στο κτηματο- 
λογικό βιβλίο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2004 

Ο Αντιπρόεδρος του Δ.Σ. 

Δ. ΜΠΑΛΟΔΗΜΟΣ 


Αριθ. 221 (5) 

Καταχώριση πρώτων εγγραφών στο κτηματολογικά βι¬ 
βλίο και έναρξη ισχύος του Κτηματολογίου στο Δημο¬ 
τικό Διαμέρισμα Ξηροπηγάδου (πρώην Κοινότητα Ξη¬ 
ροπηγάδου) του Δήμου Βόρειας Κυνουρίας του Νο¬ 
μού Αρκαδίας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΚΤΗΜΑΤΟΛΟΓΙΟΥ 
ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 εδ. β' του Ν. 
2664/1998 «Εθνικό Κτηματολόγιο και άλλες διατάξεις» 
(ΦΕΚ Α'275/3.12.1998). 

2. Τις διατάξεις των άρθρων 11, 12 και 13α παρ. 3 και 4 
του Νόμου 2308/1995 «Κτηματογράφηση για τη δημιουρ¬ 
γία Εθνικού Κτηματολογίου. Διαδικασία έως τις πρώτες 
εγγραφές στα κτηματολογικά βιβλία και άλλες διατάξεις» 
(ΦΕΚ 114/Α715.6.1995, ΦΕΚ 275/Α73.12.1998 και ΦΕΚ 
67/Α7719.3.2003). 

3. Τις διατάξεις του άρθρου 3 του Νόμου 3127/2003 
«Τροποποίηση και συμπλήρωση των Νόμων 2308/1995 
και 2664/198 για την κτηματογράφηση και το Εθνικό Κτη¬ 
ματολόγιο και άλλες διατάξεις» (ΦΕΚ 67/Α/19.3.2003). 

4. Την 100116/7687/27.12.1995 απόφαση του Υπουρ¬ 
γού ΠΕ.ΧΩ.Δ.Ε. με την οποία κηρύχθηκε υπό κτηματο- 
γράφηση η Κοινότητα Ξηροπηγάδου του Νομού Αρκα¬ 
δίας (ΦΕΚ 1099/Β'/29.12.1995). 

5. Την 66/18.3.2004 εισήγηση - πρόταση της Προέδρου 
της «ΚΤΗΜΑΤΟΛΟΓΙΟ ΑΈ.» προς το Δ.Σ. του Ο.Κ.Χ.Ε., με 
την οποία προτείνει, ύστερα από εκχώρηση σε αυτήν σχετι¬ 
κής αρμοδιότητας σύμφωνα με το 143/25.9.2003 πρακτικό 
Δ.Σ. της «ΚΤΗΜΑΤΟΛΟΓΙΟ Α.Ε.», την έκδοση της προβλεπό- 
μενης στο άρθρο 1 παρ. 3 εδ. βτου Ν. 2664/1998 απόφασης. 

6. Την 220/4/17.3.2004 απόφαση του Δ.Σ. του Ο.Κ.Χ.Ε με 
την οποία διαπιστώνεται η περαίωση της διαδικασίας κι¬ 
νηματογράφησης για τα ακίνητα της περιοχής που βρί¬ 
σκεται εντός των διοικητικών ορίων του Δημοτικού Διαμε¬ 
ρίσματος Ξηροπηγάδου (πρώην Κοινότητα Ξηροπηγά¬ 
δου) του Δήμου Βόρειας Κυνουρίας του Νομού Αρκαδίας. 

7. Το γεγονός ότι από την απόφαση αυτή δεν προκαλεί- 
ται πρόσθετη δαπάνη σε βάρος του προϋπολογισμού του 
Ο.Κ.Χ.Ε., αποφασίζει: 

Άρθρο 1 

Διαπιστώνεται σήμερα 18 Μαρτίου 2004 η ολοκλήρωση 
της διαδικασίας καταχώρισης των πρώτων εγγραφών στο 
κτηματολογικά βιβλίο του Δημοτικού Διαμερίσματος Ξη¬ 
ροπηγάδου (πρώην Κοινότητα Ξηροπηγάδου) του Δήμου 
Βόρειας Κυνουρίας του Νομού Αρκαδίας, κατά μεταφορά 
από τους αναμορφωμένους κτηματολογικούς πίνακες της 
Β' Ανάρτησης, οι οποίοι έχουν αριθμό ειδικού πρωτοκόλ¬ 
λου παράδοσης κτηματολογικών στοιχείων 37/16.3.2004. 

Άρθρο 2 

Ως ημερομηνία έναρξης του κτηματολογίου στην πε¬ 
ριοχή αυτή ορίζεται η 23η Μαρτίου 2004 ημέρα Τρίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2004 
Ο Αντιπρόεδρος του Δ.Σ. 

Δ. ΜΠΑΛΟΔΗΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




